Don Juan Dracula:«New Sensation» 

SYNTHPOP 
(DJD Music) 

Etter å ha vært en periode fra hverandre, er Åsgårdstrand-bandet Don Juan Dracula tilbake med et nytt album. 

På «New Sensation» fortsetter musikerne med sin elektrosyth-musikk, som for de fleste var «in»- musikken tidlig på 1980-tallet. 
Det nye albumet er kanskje litt mer gitarbasert, og har litt mindre og færre synthreferanser enn tidligere. 

«New Sensation» har en del gode anslag, som i tittellåten, «The words I love you» og «The underdog», men bandet går i perioder litt på tomgang og klarer ikke å fenge hele tiden. 

Don Juan Dracula vil nok vekke en del musikalske minner fra et par ti år tilbake. 

Beste kjøp: 
«The words I love you» og «New Sensation». 
